Ota e’tiboridan mahrum o‘zbekistonlik bolalar, maktablarga qaytishi mumkin bo‘lgan 11 yillik ta’lim, 2017-yilda o‘quvchi qabul qilmaydigan Borovskiy kolleji va kunning boshqa muhim xabarlari

19-iyunning e’tiborga molik yangiliklari — “Daryo”ning kechki dayjestida.

1. Toshkent maktablariga 10—11-sinflar qaytarilishi mumkin. 20-iyun kuni O‘zbekistonning barcha maktablarida 9-sinfdan keyingi ta’lim masalasida so‘rovnoma o‘tkazilishi kutilmoqda.
2. Borovskiy kolleji yangi o‘quv yilida o‘quvchilarni qabul qilmaydi. Kollej o‘z o‘quvchisi — Jasurbek Ibrohimovning fojiali o‘limidan beri jamoatchilik diqqat-markazida turibdi.
3. YuNISEF: O‘zbekistonda 3–4 yoshdagi 46 foiz bolalar otasining e’tiboridan mahrum. “Bu raqamlar otalar bolalarining erta yoshida ularning rivojlanishida ishtirok etmasligini ko‘rsatmoqda”.
4. Mobil operatorlar 2018-yilning 1-iyulidan boshlab tariflarini so‘mda amalga oshiradi. Hujjatning muhokamasi joriy yilning 1-iyuliga qadar davom etadi.
5. Timur Kapadze O‘zbekiston milliy terma jamoasi va Ruslan Nuriddinovni tanqid qilib chiqdi. “Man 11 marta O‘zbekiston chempioni bo‘lganman, lekin buning uchun 11 marta mashina olganim yo‘q”, — deya e’tiroz bildirdi futbolchi.